recursal/SuperWikiNEXT-32B huggingface dataset:
Imunofluora bildo de *P. cynomolgi* infektanta ĉelojn de makaka hepato. La parazito estas montrata verde. Grandaj bluaj ovaloj estas makakaj ĉelnukleoj. Bluaj punktoj estas ĉirkaŭitaj de verde estas parazitaj nukleoj. La bildo estas proksimume 100 mikrometrojn.
***Plasmodium cynomolgi*** estas apikompleksa parazito kiu infektas moskitojn kaj aziaj Cerkopitekedoj. Tiu specio estis uzata kiel modelo por homa *Plasmodium vivax* ĉar *Plasmodium cynomolgi* kunhavas la saman vivociklon kaj kelkajn gravajn biologiajn trajtojn kun *Plasmodium vivax*.

*P. cynomolgi* ege similas al la homa parazito *P. vivax* tra sia vivociklo. Simile al *P. vivax*, la infekto de *P. cynomolgi* ŝanĝas la membranan strukturon de eritrocitoj, kio okazigas surfacajn perturbojn kiuj aperas kiel rozkoloraj punktoj (nomitaj punktoj de Schüffner) se makulitaj per Giemsa.

Notoj
-----

1. ↑  "Plasmodium cynomolgi - Wellcome Trust Sanger Institute". www.sanger.ac.uk. Alirita la 31an de Majo 2021.
2. ↑   Galinski MR, Barnwell JW (2012). "Nonhuman primate models for human malaria research". Nonhuman Primates in Biomedical Research: Diseases. Elsevier. pp. 299–324.

* Kategorio Plasmodium cynomolgi en la Vikimedia Komunejo (Multrimedaj datumoj)
* Plasmodium cynomolgi en Vikispecioj (Kolekto pri ĉiuj vivantaj estuloj)



|  |  |
| --- | --- |
| Bibliotekoj | * PeEnEo: 727029
 |
Vidaĵo de la centro de la *Plaça de Catalunya* antaŭ la remodelado en 2008.
La **Placo Katalunio** (katalune *Plaça de Catalunya*) estas la plej centra kaj granda el la placoj de Barcelono, ĝis la remodelado de la Placo de la Katalunaj Gloroj kaj la Placo Eŭropo kiuj estas la plej grandaj placoj de Katalunio. Ĝi havas areon de 5 hektaroj ĝis estas la nodpunkto inter la malnova urboparto kaj la plilarĝiĝo. El ĝi eliras gravaj stratoj de la urbo kiel La Bulvardo, la avenuo Gracia, la bulvardo Katalunio aŭ la rondiroj de la Universitato kaj Sant Pere, kaj la strato Pelai inter aliaj. 

Ĉe la placo troviĝas unuanivela komercejo. Ĝiaj ĉirkaŭaj konstruaĵoj gastigas hotelojn, bankojn, famkonatajn trinkejojn kaj restoraciojn, oficejojn de Telefónica. Ĉi tie ankaŭ troviĝas pluraj butikoj kaj vendejo de Corte Inglés kaj *El Triangle*, kun la FNAC. Ankaŭ troviĝas tie konsulejo de Kanado.

Vidu ankaŭ
----------

* Catalunya (Metroo de Barcelono)

Eksteraj ligiloj
----------------

* **Vidu ankaŭ en la Vikimedia Komunejo la kategorion Placo Katalunio** – (Kolekto de bildoj kaj plurmediaj dosieroj)
***Almira, Königin von Castilien*** ("Almira, reĝino de Kastilio", HWV 1; kompleta titolo: *Der in Krohnen erlangte Glücks-Wechsel, oder: Almira, Königin von Castilien*) estas la unua opero de George Frideric Handel, komponita kiam li estis 19-jaraĝa. Ĝi estis por la unua fojo ludita en Hamburgo en januaro 1705.

Juna Handel, pli malpli en la epoko de kompono de *Almira*.Pri la temo itallingva libreto estis verkita de Giulio Pancieri en Venecio por la opero de 1691 de Giuseppe Boniventi nome *L'Almira*. La germanlingva traduko uzata de Handel estis farita de Friedrich Christian Feustking. La deklamaĵoj de la opero estas en germana, kaj kvankam ankaŭ plej el la arioj estas en germana, multaj estas en itala, kiel estis la kutimo de la operejo en Hamburgo.

*Almira* estas la sola ekzemplo inter multaj operoj de Handel sen rolo por kastrita kantisto.

*Almira* estis granda sukceso. La opero estis ludita du dek fojojn totale ĝis ties loko estis prenita de la venonta opero de Handel, nome *Nero*, kies muziko ne estis konservita. La unua moderna ludado de *Almira* okazis la 23an de februaro 1985, nome 300a naskotago de Handel, en la *Städtische Oper* de Leipzig.

La intrigo temas pri imagita reĝino de la Reĝlando Kastilio. La ĵus kronita Almira estas komplikita en reto de deziritaj amaferoj kaj nedeziritaj geedzoklopodoj. En fina maskobalo aperas la temo de perdita filo kaj oni solvas la amaferojn.

Notoj
-----

**Notoj**

1. ↑  "G. F. Handel's Compositions". GF Handel.org. Handel Institute.
2. 1 2   Synopsis of Almira. Handel House Museum. Arkivita el la originalo je 2016-01-07. Alirita 6a de julio 2014.

**Fontoj**

* Baker, James M. eld. Kenneth Hamilton, "A survey of the late piano works," *The Cambridge Companion to Liszt* (Cambridge and New York: Cambridge University Press, 2005). (ISBN 0-521-64462-3) (paperback).
* Dean, Winton.  (1987) *Handel's Operas, 1704–1726*. Clarendon Press. ISBN 0-19-315219-3.

```
The first of the two-volume definitive reference on the operas of Handel.
```

* Lang, Paul Henry, *George Frideric Handel*
* Scheibler, Albert, *Sämtliche 53 Bühnenwerke des Georg Friedrich Händel*

Eksteraj ligiloj
----------------

* Kategorio Almira en la Vikimedia Komunejo (Multrimedaj datumoj)

* German/itala libreto Arkivigite je 2006-12-15 per la retarkivo Wayback Machine


|  |  |
| --- | --- |
| Bibliotekoj | * PeEnEo: 698954
* GND: 300064152
* LCCN: no95007791
* VIAF: 184483805
 |
Armaĵo por Gustavo Vasa farita de Kunz Lochner, ĉirkaŭ 1540 (*Livrustkammaren*).
**Plata armaĵo** estas historia tipo de personkorpa armaĵo farita el platoj da bronzo, fero aŭ ŝtalo, kulminata en la ikona armaĵa vestaro tute ŝirmanta la portanto. Kvankam estas fruaj antaŭaĵoj kiel la Rom-epoka "lorica segmentata", la kompleta plata armaĵo disvolviĝis en Eŭropo dum la fino de la Mezepoko, speciale en la kunteksto de la Centjara Milito, el la platomantelo vestita sur la maŝkuto dum la 14a jarcento.

En Eŭropo, la plata armaĵo atingis sian pinton en la fino de la 15a kaj komenco de la 16a jarcentoj. La kompleta aro de la armaĵo, referencata ankaŭ kiel **panoplio**, estas tiel trajto de la lasta fino de la Mezepoko kaj komenco de la Renesanco. Ties populara asocio kun la "mezepoka kavaliro" estas okazigita per la specializitaj sportaj turniroj kiuj disvolviĝis en la 16a jarcento.

Kompleta vestaro de gota platarmaĵo estis vestita en batalkampoj de la Burgundiaj kaj Italaj militoj. La plej pezaj armaĵigitaj trupoj de tiu periodo estis tiuj de la peza kavalerio, kiel la nomataj ĝendarmoj kaj la fruaj kirasistoj, sed ankaŭ la infanteria trupoj de la svisaj solduloj kaj la germanaj *Landsknechten* portis pli malpezajn vestarojn de "tri kvaronoj" de municia armaĵo, kiu lasis la krurojn senprotektaj.

La uzado de plata armaĵo malpliiĝis en la 17a jarcento, sed ĝi restis inter la nobelaro kaj inter kirasistoj dum la Eŭropaj militoj de religio. Post 1650, la plata armaĵo estis malpliigitaj al simpla brustoplato (kiraso) vestita de kirasistoj. Tio estis okazigita pro la disvolvigo de la silikeksploda musketo, kiu povis perkugle trabori armaĵon je konsiderinda distanco. Por infanterio, la brustoplato akiris novan gravon pro la disvolvigo de mitrajlo fine de la Napoleonaj militoj. La uzado de ŝtalaj platoj kudritaj en la jakoj datas el la Dua Mondmilito, anstataŭita de pli modernaj materialoj kiel la fibro-fortigita plasto ekde la 1950-aj jaroj.

Notoj
-----

1. ↑  Example of an armour worn by pikemen Germany circa 1600, on view at Lennart Viebahn Arms & Armour Alirita la 19an de junio 2020.

Bibliografio
------------

* R. E. Oakeshott, European weapons and armour: From the Renaissance to the industrial revolution (1980).
* Brian R. Price, Techniques of Medieval Armour Reproduction. Boulder, CO: Paladin Press, 2000.
* Ortiz, A.; Carretero, C.; et al. (1991). Resplendence of the Spanish monarchy: Renaissance tapestries and armor from the Patrimonio Nacional. New York: The Metropolitan Museum of Art.


|  |  |
| --- | --- |
| Bibliotekoj | * PeEnEo: 695107
* NKC: ph386354
 |
En geometrio, la **plilongigita triangula kahelaro** estas duonregula kahelaro de la eŭklida ebeno. Estas tri trianguloj kaj du kvadratoj ĉirkaŭ ĉiu vertico.

Ĉi tiu kahelaro estas simila al la riproĉa kvadrata kahelaro ankaŭ kiu havas 3 triangulojn kaj du kvadratojn ĉirkaŭ ĉiu vertico, sed en malsama ordo.

Ĉi tiu kahelaro estas la sola unuforma kahelaro kiu ne povas esti kreita per konstruo de Wythoff.

Estas nur unu unuformaj kolorigoj de plilongigita triangula kahelaro. La koloroj estu priskribataj per ciferoj 1, 2. Tiam la 5 edroj (3.3.3.4.4) ĉirkaŭ ĉiu vertico havas kolorojn 11122. Ekzistas ankaŭ neunuforma kolorigo 11123.

Vidu ankaŭ
----------

* Kahelaro de 2-dimensia ebeno
* Listo de unuformaj ebenaj kahelaroj

Referencoj
----------

* Branko Grünbaum, Shephard G. C..  (1987) *Tilings and Patterns - Kahelaroj kaj ŝablonoj*. Novjorko: W. H. Freeman. ISBN 0-716-71193-1. (Ĉapitro 2.1: *Regulaj kaj unuformaj kahelaroj*, p. 58-65)
* Robert Williams, *La geometria fundamento de natura strukturo: Fonta libro de dizajno*, Novjorko, Dovero, 1979. p37
*Salamandra atra* - MHNT
Salamandra atra dis.pngSalamandra atra dis
La **alpa salamandro** aŭ **nigra salamandro** laŭ la latina scienca nomo (*Salamandra atra*) estas brilnigra salamandro trovebla en la Centraj, Orientaj kaj Dinaraj Alpoj, je altitudoj super 700 m. La Okcidentaj Alpoj estas loĝataj de simila specio, nome Lanzalpa salamandro (*Salamandra lanzai*), en nur unu malgranda areo. Nemiu diferenco estis konstatita laŭ longo inter seksoj (9–14 cm) kaj la seksa proporcio estas 1:1. Ties vivodaŭro estas almenaŭ de 10 jaroj. Malkiel ĉe aliaj salamandroj, kies larvoj disvolviĝas en akvo, la alpa salamandro estas tuta surterema specio. Kapto-rekaptaj metodoj sugestas ke la specio estas tre laŭsezona; 12 m estis la maksimuma observita distanco veturita de unu individuo dum la somersezono. Ĉirkaŭ 120 individuoj por hektaro esits kalkulitaj en plej taŭgaj areoj kun observoj ankaŭ de >2000 individuoj/ha, sugestante ke tiu kaŝkamufla specio estas tre abunda.

Referencoj
----------

1. ↑   (2001) *Body size, population structure and fecundity traits of Salamandra atra atra (Amphibia, Urodela, Salamandridae) population from the northeastern Italian Alps* **68**. Luiselli, Andreone, Capizzi, Anibaldi: Italian Journal of Zoology, p. 125–130.
2. ↑  Bonato, Fracasso. Movements, distribution pattern and density in a population of Salamandra atra aurorae (Caudata: Salamandridae). Amphibia-Reptilia 2003, 24, 251-260.

Eksteraj ligiloj
----------------

* **Alpine salamander** en Vikimedia Komunejo
* European Field Herping Community.  Picture gallery of *S. a. atra, S. a. aurorae* and *S. a.pasubiensis* subspecies.
* Emina Šunje Salamandra atra prenjensis. Arkivita el la originalo je 2021-04-27. Alirita 2016-10-16.
La Pordo de Alcalá okupas la centran parton de la Placo de la Sendependiĝo.
La **Placo de la Sendependiĝo** (hispane *Plaza de la Independencia*) troviĝas en la urbocentro de Madrido (Hispanio). Ĝi estas transirata, oriente okcidenten, de la strato Alkalao kaj al ĝi ankaŭ renkontiĝas la stratoj Serrano, norde, kaj de Alfonso la 12-a sude. En ĝia nordokcidenta ekstremo, troviĝas la strato Salustiano Olozaga kaj, sudoriente la avenuo Meksiko, kiu iras laŭlonge de la Parko Retiro.

La loko estas unu el la plej simbolaj de la hispana ĉefurbo, pro la gastigo de la Pordo de Alcalá, unu el la plej famaj madridaj monumentoj. Ĝi estis konstruita en la jaro 1778 de la reĝo Karlo la 3-a, laŭ projekto de la arkitekto Francesco Sabatini.

La ĉirkaŭaĵo de la placo estas formata de konstruaĵoj de la fino de la 19-a jarcento kaj komencoj de la 20-a, starigitaj dum la larĝiĝo de Madrido. En la sudorienta flanko troviĝas la Pordo de Hispanio, unu el la ĉefaj aliroj al la Parko Retiro.

Vidu ankaŭ
----------

* Pordo de Alcalá
* Parko Retiro
*Tutbrika platforma muelejo De Blom, Amsterdam (Nederlando), 2006*
*Tutbrika platforma muelejo 't Slot, Gouda (Nederlando), julio 2004*
*platforma muelejo en Essen (Oldenburgio), Germanio*
**Platforma muelejo** estas muelejo kiu devas esti sufiĉe alta, por ke la vento libere trafu la alojn en loko kun multe da obstakloj. 
Ĉirkaŭ la muelejo oni konstruis platformon por funciigi la muelejon. 
Ekde ĉi tiu platformo la muelisto turnas la ĉapon de la muelejo al la ventdirekto kaj surmetas la velojn. Pro tio platforma muelejo ankaŭ estas 'ĉapturnulo'.

Pro la konstruo malsupre estas granda spaco por eniri kun ĉevalo kaj ĉaro aŭ aŭtomobilo
La soklo de platforma muelejo plejofte estas el brikoj, ekde la platformo supren ofte estas ligna konstruo.

*Platformaj muelejoj* plej ofte estas grenmuelejoj.

La plej alta muelejo de la mondo estas platforma muelejo, la alteco de unu el la kvin urbaj muelejoj de Schiedam (Nederlando) estas ĝis la plej alta pinto de la alo 45 m.

* Kategorio Platforma muelejo en la Vikimedia Komunejo (Multrimedaj datumoj)
En geometrio, **preskaŭ vera solido de Johnson** estas severe konveksa pluredro, kie ĉiu edro estas regula aŭ proksimume regula plurlatero, malinkluzivante la 5 platonajn solidojn, la 13 arĥimedajn solidojn, la malfinian aron de prismoj, la malfinian aro de kontraŭprismoj kaj la 92 solidojn de Johnson.

Pro la postulo al la edroj esti *proksimume regula plurlatero*, la aro de la solidoj ne estas akurate difinita, kaj povas esti lakse difinita kiel konveksaj pluredroj kiu povas esti proksimume konstruitaj de rigidaj regulaj plurlateraj edroj kiel fizika modelo. Pro ĉi tio, la akurata kvanto de ĉi tiuj pluredroj ne estas sciata.

Ekzemploj
---------

Ĉi tiuj kvar konveksaj pluredroj povas esti modelita fizike kun regulaj plurlateraj edroj kun diversaj gradoj de adaptiĝo. Se ili povus esti konstruitaj akurate, ili devus esti *solidoj de Johnson*.

| Nomo | Bildo | Verticaj figuroj | V | L | E | E3 | E4 | E5 | E6 | E8 | E10 | Simetrio |
| --- | --- | --- | --- | --- | --- | --- | --- | --- | --- | --- | --- | --- |
| Senpintigita trilateropiramidigita kvaredro |  | 4 (5.5.5)  24 (5.5.6) | 28 | 42 | 16 |  |  | 12 | 4 |  |  | *T*d |
| -- |  | 6 (5.5.5)  9 (3.5.3.5)  12 (3.3.5.5) | 27 | 51 | 26 | 14 |  | 12 |  |  |  | *D*3h |
| Kvaruma dekduedro |  | 4 (5.5.5)  12 (3.5.3.5)  12 (3.3.5.5) | 28 | 54 | 28 | 16 |  | 12 |  |  |  | *T*d |
| - |  | 12 (5.5.6)  6 (3.5.3.5)  12 (3.3.5.5) | 30 | 54 | 26 | 12 |  | 12 | 2 |  |  | *D*6h |

Eblaj verticaj figuroj
----------------------

La solidoj, simile al ĉiuj konveksaj pluredroj el regulaj plurlateroj, havas kalkuleble malfinian aron de verticaj figuroj kiun ili povas uzi, kun pozitiva angula difekto. Aldona limigo por la *triopoj* postulas ke la sumo de la du pli malgrandaj anguloj devas superi la pli granda angulon (simile al la neegalaĵo de triangulo).

La aro de la verticaj figuroj inkluzivas jenajn:

* Triopoj (p.q.r):
	+ 3.3.(3-5), 3.4.(4-11), 3.5.(5-7), 3.6.(6+), 3.7.(7-41), 3.8.(8-23), 3.9.(9-17), 3.10.(10-14), 3.11.(11-13), 4.4.(4+), 4.5.(5-19), 4.6.(6-11), 4.7.(7-9), 5.5.(5-9), 5.6.(6-7).
* Kvaropoj (p.q.r.s):
	+ 3.3.3.(3+), 3.3.4.(4-11), 3.3.5.(5-7), 3.4.4.(4-5)
* Kvinopoj (p.q.r.s.t):
	+ 3.3.3.3.(3-5)

Ĉi tie,

(*a*-*b*) estas ĉiu nombro inter *a* kaj *b* inkluzive.
(*n*+) estas *n* aŭ pli granda nombro.
Permutoj de ĉi tiu listoj plu etendas eblajn verticajn figurojn.

Ĉiu vertica figuro havas angulan difekton, kaj konveksa pluredro havas suman angulan difekton de 720 gradoj.

Vidu en vertica konfiguro por la konveksaj verticaj figuroj uzataj en la regula kaj duonregulaj pluredroj.

Vidu ankaŭ
----------

* Platona solido
* Duonregula pluredro
	+ Arĥimeda solido
	+ Prismo
	+ Kontraŭprismo
* Solido de Johnson
* Geodezia kupolo

Eksteraj ligiloj
----------------

* Kategorio Preskaŭ vera solido de Johnson en la Vikimedia Komunejo (Multrimedaj datumoj)

* Preskaŭ veraj solidoj Arkivigite je 2012-07-16 per la retarkivo Wayback Machine
* Pluredroj de simetria lokigo de regulaj plurlateroj Arkivigite je 2015-09-23 per la retarkivo Wayback Machine
* 16 preskaŭ veraj solidoj de Johnson Arkivigite je 2007-09-30 per la retarkivo Wayback Machine
Ploĉica troviĝas en (verda) Municipo Kovin en Serbio
Municipo de Kovin
Ortodoksa preĝejo de Ploĉica
**Ploĉica,** serbe **Плочица,** slave **Pločica,** hungare **Kevepallós** [kevepalOŝ] estas vilaĝo en Serbio, en provinco Vojvodino, en distrikto **Suda** Banato, en municipo de Kovin. La historia hungara loknomo estis *Plosic*.

Bazaj informoj
--------------

* Areo: 43  km²
* Koordinatoj: 44°43′07″N 20°53'02″E
* Alto super marnivelo: 57 m
* Loĝantaro: 2040
* Poŝtkodo: 26229
* Telefonprefikso: 013
* Aŭtokodo: PA

Situo
-----

Ploĉica situas sur ebenaĵo, fine de mallonga sakovojo, laŭ maldekstra bordo de Danubo (kontraŭe Smederevo troviĝas).

Historio
--------

La vilaĝo apartenis ĝis Traktato de Trianon al Hungara reĝlando, al Temes (reĝa departemento), al distrikto de Kubin, poste al Reĝlando de serboj, kroatoj kaj slovenoj, depost 1928 al Jugoslavio, ekde 2006 kiel Serbio. En 1941 la germana armeo okupis la komunumon ĝis 1944. En 2002 loĝis en Ploĉica 2044 homoj, (1928 serboj (94 %), 43 hungaroj, 9 jugoslavianoj, po 6 rumanoj, kroatoj, germanoj kaj makedonoj, ktp).

Vidindaĵoj
----------

* ortodoksa preĝejo

Vidu ankaŭ
----------

* Strukturo de Vojvodino

* Kategorio Ploĉica en la Vikimedia Komunejo (Multrimedaj datumoj)
| Kiel legi la taksonomionKiel legi la taksonomion**Platkapa mugilo** |
| --- |
|  |
|  |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Aktinopterigoj *Actinopterygii* |
|
|
|
|
|
|
|
|
|
|
|
|
|
| Ordo: | Mugiliformaj *Mugiliformes* |
|
|
|
|
|
|
| Familio: | Mugiledoj *Mugilidae* |
|
|
|
|
|
| Genro: | *Mugil* |
|
|
|
|
|
|
|
|
|
|

 |
| Dunomo |
| ***Mugil cephalus***Karolo Lineo 1758 |
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Platkapa mugilo  |

 |
| v • d • r |

**Platkapa mugilo** (*Mugil cephalus*) estas aktinopteriga fiŝo el la familio de la mugiledoj (Mugilidae). La scienca nomo de la specio por la unua fojo estis publikigita en 1758 fare de Karolo Lineo.

Ĝi fariĝas seksmatura ĉe longo de proksimume 30 cm, plenkreskaj fiŝoj averaĝe longas 50 cm. La fiŝo povas atingi longon de 100 cm. La unua dorsnaĝilo havas 5 pikilojn kaj la dua 7 ĝis 9 naĝilradiojn, la anusnaĝilo havas tri pikilojn kaj 8 ĝis 9 naĝilradiojn.

*Mugil cephalus* havas grandan regionon de disvastiĝo tra la tuta mondo en duontropikaj kaj tropikaj apudmarbordaj akvoj kaj riverbuŝoj, kie la fiŝo troviĝas en relative malprofunda akvo (malpli ol 10 m). Ĝi estas (kiel la plejmultaj mugiledoj) katadroma fiŝospecio.

Ekzistas ampleksa profesia fiŝkaptistaro por tiu specio de la mugiledoj kaj oni ankaŭ multe kultivas la fiŝon. La ovoj de tiu mugilo estas prilaborataj al la mediteranea nutraĵo botargo.

La specio ne estas endanĝerigita (prijuĝa jaro 2008).
Plano de la Katedralo de Amiens.[1] Planoj estas studataj de planimetrio.
**Planimetrio** estas la fako de la topografio kiu studas la aron de metodoj kaj proceduroj kiuj klopodas atingi la reprezentadon je skalo de ĉiuj interesaj detaloj de la tereno sur ebena surfaco (plano de geometrio), preteratentante la reliefon (tio koncernas la altimetrion) kaj reprezentata sur horizontala projekcio.

Planimetro estas mezurilo, kiu mezuras la areon de arbitra dudimensia formo. 

Laŭ Francisko Azorín **planimetrio** estas *Parto de la topografio, kiu pritraktas la reprezentadon de planoj k. landokartoj, sen nivellinioj. Tia reprezentado*[2] Li indikas etimologion el la latina *planus* + greka *metron* (plato mezuro). Kaj li aldonas la terminon *planimetro*, por aparato por mezuri la areon de plano.[3]

Notoj
-----

1. ↑  [ Planoj de romanikaj St-Sernin, Toulouse kaj gotika Notre-Dame, Amiens, kompare kun aliaj planoj de katedraloj.
2. ↑  Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 167.
3. ↑  Azorín, samloke.

Vidu ankaŭ
----------

* Altimetrio
* Altimetro
* Batimetrio
* Plano (arkitekturo)
La **plano Madagaskaro** estis propono de la nazia germana registaro por perforte relokigi la judan loĝantaron de Eŭropo en la insulo Madagaskaro. Franz Rademacher, estro de la Jud-Departemento de la germana Ministerio de Eksteraj Aferoj, proponis la ideon en Junio 1940, jam antaŭ la falo de Francio. La propono postulis la redonon de la kontrolo de Madagaskaro, tiam franca kolonio, al Germanio kiel parto de la baldaŭa pactraktado. 

Loko de la insulo Madagaskaro, tiam franca kolonio, ĉe la sudorienta marbordo de la afrika kontinento.
La ideo perforte resetligi la polajn judojn en Madagaskaro, kiu tiam formis parton de la Franca Imperio, estis esplorita de la pola registaro jam en 1937, sed la laborgrupo sendita por taksi la eblojn de la insulo determinis, ke ĝi povus gastigi nur inter 5 000 kaj 7 000 familiojn, aŭ eĉ nur 500 laŭ kelkaj ĉirkaŭkalkuloj. Ĉar la klopodoj de la nazioj por helpi la elmigradon de la juda loĝantaro el Germanio antaŭ la Dua Mondmilito havis nur malgrandan partan sukceson, la ideo deporti judojn al Madagaskaro estis rekaptita de la nazia registaro en 1940.

Rademacher rekomendis la 3an de Junio 1940, ke Madagaskar iĝu destino por la judoj de Eŭropo. Kun la aprobo de Adolf Hitler, Adolf Eichmann publikigis memorandon la 15an de Aŭgusto 1940 en kiu oni petis la resetlejon de unu miliono de judoj jare dum kvar jaroj, kun la insulo regata kiel polica ŝtato sub la SS. Oni supozis, ke multaj judoj pereos pro la malfacilaj vivkondiĉoj kiujn devos suferi la judoj se oni aplikos la planon. La plano ne estis aplikebla pro la navigblokado fare de la britoj. Oni prokrastis la planon post la nazioj estis venkitaj en la Batalo de Anglio en Septembro 1940, kaj oni arkivigis ĝin definitive en 1942 pro la iniciato de la Fina Solvo, nome la sistema politiko de genocido de judoj, al kiu oni tendencis en la Nazia Germanio.

Vidu ankaŭ
----------

* Brita Ugando-programo
* Fina Solvo
* Antisemitismo
* Naziismo
* Genocido

Notoj
-----

1. ↑   Browning, Christopher R. (2004). The origins of the Final Solution: the evolution of Nazi Jewish policy, September 1939-March 1942. University of Nebraska Press. ISBN 0-8032-0392-6. OCLC 54860099. Konsultita la 20an de Novembro 2021.
2. ↑   Nicosia, Francis R. (2008). Zionism and anti-semitism in Nazi Germany. Cambridge University Press. ISBN 978-0-521-88392-4. OCLC 156994668. Konsultita la 20an de Novembro 2021.
3. ↑   Longerich, Peter (2010). Holocaust: the Nazi persecution and murder of the Jews. Oxford University Press. ISBN 978-0-19-280436-5. OCLC 610166248. Konsultita la 20an de Novembro 2021.
4. ↑   Browning, Christopher R. (1992). The path to genocide: essays on launching the final solution. Cambridge University Press. ISBN 0-521-41701-5. OCLC 24952308. Konsultita la 20an de Novembro 2021.

Bibliografio
------------

* Brechtken, Magnus (1997). *Madagaskar für die Juden. Antisemitische Idee und politische Praxis 1885-1945.* Munich: Oldenbourg. ISBN 3-486-56240-1.


|  |  |
| --- | --- |
| Bibliotekoj | * PeEnEo: 745201
* GND: 4491241-9
 |
|  |  |
| --- | --- |
|  Polurinda artikolo | Ĉi tiu artikolo bezonas **poluradon**, ĉar enhavas iomete fuŝan lingvaĵon.

---

La priskribo de la problemo troviĝas ĉi tie. Bonvolu ŝanĝi la enhavon por plibonigi la artikolon. |

La **21aj Renkontiĝoj de Pluezek** okazis de la 14a ĝis la 20a de aŭgusto 2017.

Historio
--------

Pluezeko (Plouézec) iĝis fama esperantista urbeto en Bretonio (Francio). Estis tie esperantistoj ekde la 1980-aj jaroj sed nur fine de la 20a jarcento oni komencis plano la organizadon de regulaj renkontiĝoj. La unuaj veraj renkontiĝoj okazis en 1998: 40 personoj aliĝis kun Katalin Smideliuz: hungarino helpata de ŝia amikino Sofino Mensen el Nederlando kiel profesoroj. La sekvantan jaron, partoprenis 80 personoj, kaj ĉiujare la nombro de partoprenantoj plimultiĝis ĝis atingi 180 personoj en la jaro 2005. Ĝis 2006 oni organizis tion sub la respondeco de la asocio "Esperanto 22". En Oktobro 2006 kun aprobo kaj monhelpo de tiu asocio oni decidis krei propran asocion "Plouézec esperanto", por ke la urbestraro estu pli proksima, ke ĝi sciu, kio estas tiu asocio, kiu invadas la urbon dum 8 tagoj somere kaj, kiu organizas kursojn la tutan jaron en la urbaj salonoj. Tiel naskiĝis "Pluezek Esperanto "kiu kunigas ĉirkaŭ 35 membrojn kaj preparas la esperanto-renkontiĝojn.

Programo
--------

Estos atelieroj pri jogo, komputilado kaj Vikipedio, tradiciaj dancoj, tabloludoj, teatro, poezio ktp.

Referencoj
----------

1. ↑  Oficiala retejo

Eksteraj ligiloj
----------------

* Oficiala retejo
**Playa Vicente** estas komunumo en la meksika subŝtato Veracruz. La ĉefurbo de la komunumo estas Playa Vicente. La ŝlosilnumero de la komunumo laŭ la INEGI, do laŭ la nacia geografia instituto estas 30 130.

Geografio
---------

La komunumo havis en 2005 (lasta popolnombrado de la INEGI) 38125 loĝantojn. El tiuj estis 18062 viroj kaj 20063 virinoj. La komunumo havas surfacon de 2122.1 kvadratkilometroj. La komunumo situas je 17 gradoj kaj 50 minutoj norda latitudo kaj 95 gradoj kaj 49 minutoj okcidenta longitudo. La meza alteco estas 50 metroj super la marnivelo.

Sociogeografio
--------------

En la jaro 1995 en la komunumo vivis 52754 personoj. En la jaro 2000 temis pri 49388, do temis pri kresko / malkresko je -1.31 %. En la jaro 2000 (INEGI) en la komunumo vivis 43438 personoj, kiuj aĝis pli ol 5 jaroj. El tiuj 15499 personoj parolis indiĝenan lingvon. Tio egalas al  % de la loĝantoj. 

Fontoj: Statistikoj de la INEGI

Eksteraj ligiloj
----------------

 Arkivigite je 2007-09-30 per la retarkivo Wayback Machine
**Premiso** estas bone difinita en PIV: "Ĉiu el la du unuaj frazoj (maĵora kaj minora) de silogismo, el kiuj oni tiras konkludon. Tiel oni povas diri, ke en logiko premiso estas ĉiu el la propozicioj antaŭaj al la konkludo de la argumento. En valida argumento, la premisoj implicas la konkludon, sed tio lasta ne estas necesa por ke propozicio estu premiso: lo nura gravo estas ties loko en la argumento, ne ties rolo. Ĉar temas pri propozicioj, la premisoj ĉiam jesas aŭ neas ion kio povas esti vera aŭ falsa.

Oni konsideru la jenan argumenton:

1. O estas mardo aŭ merkredo.
2. Se ĝi estas mardo, tiam mi devas iri labori.
3. Se ĝi estas merkredo, tiam mi devas iri labori.
4. Tial, mi devas iri labori.

En tiu argumento, la propozicioj 1a, 2a kaj 3a estas la premisoj, kaj la propozicio 4a estas la konkludo. Argumento povas havi ajnan nombron (ĝenerale kun fino) de premisoj, eĉ 0 (en kies kazo la konkludo kutime estas teoremo kaj logika vero).

1. Ĉiuj homoj havas hararon.
2. Davido estas homo.
3. Tial, Davido havas hararon.

Estas argumentoj de unusola premiso (*estis almenaŭ unu atestanto* aŭ *Johano vidis ĉion*), kaj argumentoj kun pli ol unu premiso. Tiel okazas ĉe ordinaraj silogismoj de du premisoj: nome «granda premiso» (kiu enhavas la plej grandan terminon, predikato de la konkludo) kaj «malgranda premiso» (kiu enhavas la plej malgrandan terminon, kiu funkcias kiel subjekto en la konkludo). Por ekzemplo:

1. Ĉiuj mamuloj estas animaloj de varma sango. (granda premiso)
2. Ĉiuj homoj estas mamuloj. (malgranda premiso)
3. Tial, ĉiuj homoj estas animaloj de varma sango. (konkludo)

Notoj
-----

1. ↑  PIV NPIV Alirita la 12an de Majo 2021.
2. ↑   Parto §1.1 en Gamut, L. T. F. (2005). Introducción a la lógica. Buenos Aires: Eudeba.
3. ↑   Robert Audi (eld.). «argumento». The Cambridge Dictionary of Philosophy (en angla) (2a Eldono). Cambridge University Press.
4. ↑  Vidu la 2a parto en la enkonduko de Mates, Benson (1972). Elementary logic. Nueva York: Oxford University Press.


|  |  |
| --- | --- |
| Bibliotekoj | * PeEnEo: 724862
 |
*Planorbarius corneus*.
**Planorbedoj**, laŭ scienca nomo *Planorbidae*, laŭ ordinara nomo *kornohelikoj*, estas familio de aer-spiraj nesalakvaj helikoj, akvaj pulmohavaj gastropodaj moluskoj. Malkiel ĉe plej moluskoj, ili estas aer-spiraj helikoj kiuj uzas fer-bazitan hemoglobinon anstataŭ la kupro-bazitan hemocianinon por porti la oksigenon tra sia sango. Kiel rezulto, planorbedoj kapablas spiri oksigenon pli efike ol aliaj moluskoj. La ekzisto de hemoglobino havigas al la korpo ruĝecan koloron. Tio estas speciale videbla ĉe albinaj animaloj.

Estante aerspiraj kiel aliaj *Panpulmonata*, planorbedoj ne havas brankojn, sed anstataŭe havas unu pulmon. La piedo kaj kapo de planorbedoj estas malgrandaj, dum iliaj fadenecaj tentakloj estas relative longaj. Multaj el la specioj de tiu familio havas spiralajn konkojn kiuj estas ebenspiralaj, alivorte, la konkoj estas pli malpli spiralaj kaj ebenaj, anstataŭ havi altan spiralon kiel ĉe plej el la konkoj de gastropodoj.

Notoj
-----

1. ↑   (8a de Aŭgusto 2006) "Red blood with blue-blood ancestry: Intriguing structure of a snail hemoglobin", *Proceedings of the National Academy of Sciences of the United States of America* **103** (32), p. 12011–12016. doi:10.1073/pnas.0601861103. "We present here the complete cDNA and predicted amino acid sequence of two hemoglobin polypeptides from the planorbid Biomphalaria glabrata... Moreover, we identified a previously undescribed rosette-like hemolymph protein that has been mistaken for hemoglobin. We also detected expression of an incomplete hemocyanin as trace component. The combined data show that *B. glabrata* hemoglobin evolved from pulmonate myoglobin, possibly to replace a less-efficient hemocyanin, and reveals a surprisingly simple evolutionary mechanism to create a high molecular mass respiratory protein from 78 similar globin domains.".

|  |  |
| --- | --- |
| Bibliotekoj | * PeEnEo: 777946
 |
Moderna agrikulturo tipe uzas grandajn Kampojn kiaj tiu de Dorset, Anglio, Granda Britio
En geografio kaj agrikulturo, **plugebla tero** estas tero kiu povas esti uzata por kultivi rikoltojn. Ĝi inkludas ĉiujn terojn kie eblas portempa rikolotado (duoble-rikoltaj areoj kalkuliĝas nur unufoje), portempajn paŝtejojn por herboproduktado aŭ komercado, fruktoĝardenojn kaj teron kie portempe okazas Kultivcikloj (malpli ol kvin jaroj). Abandonita tero rezultanta el kultivoŝanĝo ne estas inkludata en tiu kategorio. Informoj (datenoj) por plugebla tero ne nepre indikas la kvanton de tero kiu estas kultivebla. Tiele oni distingu el agrikultura tero, kiu, laŭ la difino de la ONA aldone inkludas teron kun konstanta rikoltado aŭ konstanta paŝtado. En 2008, la totala plugebla tero en la mondo kvantis je 13,805,153 km², dum 48,836,976 km² estis klasita kiel "agrikultura tero." 

Kvankam limigita pro terkvanto kaj pro topologio, la kvanto de plugebla tero, kaj regione kaj tutmonde, fluktuas pro homaj kaj klimataj faktoroj kiaj irigacio, senarbarigo, dezertiĝo, terasigo, rubejoj, kaj urba troetendo. Priserĉistoj studas la efikon de tiuj ŝanĝoj sur manĝoproduktado.

Plej produktiva parto de plugeba tero estas tiu el sedimentoj lasitaj de riveroj kaj de la maro en geologiaj epokoj. En modernaj epokoj, riveroj ĝenerale ne inundas tiom ofte areojn kiuj uzas inundokontrolon.

Neplugebla tero
---------------

Mapo de procenta plugebla tero
Bubaloj plugante rizkampojn terase ĉe Salatiga, Centra Javo, Indonezio.
Tero kiu estas maltaŭga kiel plugebla tero kutime havas almenaŭ unu el la jenaj difektoj: manko de akvofonto aŭ nesala akvo; troa varmo (dezerto); troa malvarmo (Arkto); tro multe da rokoj; tro multe da montoj; troa salo; tro multe da pluvo; tro multe da neĝo; tro polua; aŭ tro nutromalriĉa. Nuboj povas bari la sunlumon kiun plantoj bezonas por fotosintezo, malpliigante produktivecon. Plantoj povus malsategi sen lumo. Malsatego kaj nomadismo ofte ekzistas sur bordo de la plugebla tero. Neplugebla tero estas foje nomata *rubotero*, *malbona tero*, ktp.

Vidu ankaŭ
----------

* Grundofekundeco

Notoj
-----

1. ↑  Sullivan; Steven M. Sheffrin.  (2003) *Economics: Principles in Action*. Upper Saddle River, New Jersey 07458: Prentice Hall, p. 480. ISBN 0-13-063085-3.  Arkivita kopio. Arkivita el la originalo je 2016-12-20. Alirita 2021-03-01.
2. ↑   ESS Production Definitions. FAO.org.
3. ↑   FAO Resources page. FAO.org (2010).
4. ↑   y4683e06. Fao.org. Arkivita el la originalo je 2010-10-08. Alirita 30 September 2010.
5. ↑   CAPSA Flash Detail. Uncapsa.org. Alirita 30a de Septembro 2010.[*rompita ligilo*]
María Dolores de Cospedal
La **Prezidento de Kastilio-Manĉo** en hispana origine *presidente de la Junta de Comunidades de Castilla-La Mancha*, laŭ la Statuto de Aŭtonomeco de Kastilio-Manĉo, prezidas la aŭtonoman komunumon (regionon) de Kastilio-Manĉo (Hispanio), kies aktiveco regas, kunordigas la Administradon de la komunumo, nomumas, separas kaj ĉesas la konsiliston kaj okupas la plej altan reprezenton de la "Junta de Comunidades de Castilla-La Mancha" kaj de la ordinara de la ŝtato ene de la regiono. Estas elektata de la Parlamento de Kastilio-Manĉo inter siaj membroj kaj estas nomumata de la Reĝo de Hispanio. Plej longdaŭraj prezidentoj estis José Bono Martínez el 1983 al 2004 de la socialisma partio PSOE kiu venkis en ĉiuj balotadoj al kiuj prezentiĝis per absoluta majoritato, ĝis kiam rezignis por iĝis Ministro de Defendo en la ŝtata registaro; José María Barreda Fontes el 2004 al 2011, ankaŭ de la partio PSOE, kiu anstataŭis José Bono kiam tiu abandonis la postenon, poste en la balotado de 2007 estis elektita per absoluta majoritato; kaj la aktuala prezidentino estas María Dolores de Cospedal García, de la dekstra partio PP, el 2011, kiu estis elektita per absoluta majoritato en la balotado de 22a de majo de 2011. Ekposteniĝis la 21an de junio de 2011.

La sidejo de la prezidenteco de la *Junta de Comunidades de Castilla-La Mancha* troviĝas en la palaco Fuensalida (Toledo).
Dolphin-Musandam 2.jpgDolphin-Musandam
Cetacea range map Indian Humpback Dolphin
La **Plumba delfeno** aŭ **Hindoceana ĝibodelfeno** (*Sousa plumbea*) estas membro de la delfena familio kiu okupas marbordajn areojn de la Hinda Oceano game el Suda Afriko al Okcidenta Hindoĉinio. La Ĉina ĝibodelfeno (*Sousa chinensis*) kun pli orienta teritorio estis iam inkludita ene de la sama specio, sed studo de 2014 montris, ke temas pri aparta specio.

La plej limiga faktoro de la habitat-uzado estas akvoprofundeco, ĉar plej specimenoj restas en akvo malpli profundaj ol 20 metroj. Kiel rezulto, la ĉe marborda teritorio de la Plumba delfeno estas tre dependa el la specifaj fiziografiaj karakteroj de la respektivaj marbordoj. Tiu specio estis registrita kiel loĝanta en preskaŭ ĉiu tipo de marborda habitato, kvankam prefero kaj elstareco de ajna habitata tipo estas tre dependa el la geografia loko. La Plumba delfeno suferas tre altajn proporcion de mortindico de delfenidoj kaj junuloj pro antropogena ĝenado kiel ekzemple media poluado, habitata damaĝado kaj brupoluado.

La Plumbaj delfenoj estas sociaj delfenedoj kiuj vivas en aroj de averaĝe dekdu individuoj, kvankam la grupogrando povas esti tre varia. La majoritato de ilia dieto estas komponita de scienaj fiŝoj, cefalopodoj, kaj krustuloj.

La specio estas aktuale kategoriigita kiel endanĝerigata specio.

Notoj
-----

1. ↑   Jefferson, Thomas A.; Rosenbaum, Howard C. (2014). "Taxonomic revision of the humpback dolphins (Sousa spp.), and description of a new species from Australia". Marine Mammal Science. 30 (4): 1494–1541. doi:10.1111/mms.12152.
2. ↑   RBraulik, G.T. Findlay, K. Cerchio, S. Baldwin, R. & Perrin, W. (2017). "Sousa plumbea". Internacia Ruĝa Listo de Endanĝeritaj Specioj. 2017. Alirita la 25an de aŭgusto 2020.


|  |  |
| --- | --- |
| Bibliotekoj | * PeEnEo: 699765
 |
**Preĝejo de Bona Pastoro** estas romkatolika Monumento historia en Hungario, en urbo Székesfehérvár. Ĝi estas memorpreĝejo pri Ottokár Prohászka kaj estas konata ankaŭ apudfervoja preĝejo, ĉar ĝi situas kontraŭ la stacidomo.

Historio
--------

La memorpreĝejo konstruiĝis inter 1929-1933. Estis tie entombigita Ottokár Prohászka en 1938, sur la tombo marmora skulptaĵo situas pri la mortinta episkopo. La latina surskribo estas: "Ottocarus Prohászka, apostolus et praeceptor Hungariae" (Ottokár Prohászka, apostolo kaj instruisto de Hungario"). István Kaszap estis entombigita en 1942 ĉe la ekstera muro. Post 2 jaroj bombo trafis la preĝejon. Post la rekonstruo en 1958 ĝi estis denove konsekrita. En 1998 pli nova orgeno alvenis.

Konstruaĵo
----------

La preĝejo estas imito de Panteono. Bronza skulptaĵo pri Ottokár Prohászka situas apud la preĝejo ekde 1984. La konstruaĵo konsistas meze el kupolo kaj aliĝantaj 4 flankonavoj kiel kapeletoj. Interne la ĉefaltara skulptaĵo prezentas Jesuon kiel Bona Pastoro. La flankaj altaroj estas dediĉitaj al Bona Pastoro, Sankta Kruco, Sankta Maria kaj Sankta Jozefo.

Fontoj
------

* (hungare)
* (hungare)[*rompita ligilo*]


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

Skulptaĵo pri Ottokár Prohászka ĉe la preĝejo
Komunumo de tropikaj plantoj en Diego Garcia.
**Plantekologio** estas subfako de ekologio kiu studas la distribuadon kaj abundon de plantoj, la efikoj de la mediaj faktoroj sur la abundo de plantoj kaj la interagado inter plantoj kaj aliaj organismoj. Ties ekzemploj estas la distribuado de folifalaj moderklimataj arbaroj en Nordameriko, la efiko de la sekego aŭ de la inundoj super la survivado de plantoj kaj la konkurenco inter la plantoj de la dezerto por la akvo, aŭ la efiko de la gregaroj de brutobredado sur la kompono de la paŝtejoj. 

O.W. Archibold havigas ĝeneralan rigardon al la ĉefaj tipoj de plantoj de la Tero. Li agnoskas 11 ĉefajn tipojn de plantoj: nome tropikaj arbaroj, tropikaj savanoj, aridaj regionoj (dezertoj), mediteraneaj ekosistemoj, ekosistemoj de moderklimataj arbaroj, moderklimataj prerioj, arbaroj de koniferoj, tundro (kaj ĉepolusa kaj altmontara), teraj malsekejoj, ekosistemoj de nesala akvo kaj sistemoj marbordaj/maraj. Tiu amplekso de gamoj montras la kompleksecon de la plantekologio, ĉar ĝi inkludas plantojn el flosantaj unuĉelaj algoj ĝis grandaj arboj formantaj kanopeojn.

Grava trajto kiu difinas la plantojn estas la fotosintezo. Ĝi estas la procezo de kemia reago por krei glukozon kaj oksigenon, kiu estas esenca por la vivo de la plantoj.​ Unu el la plej gravaj aspektoj de la plantekologio estas la rolo kiun ludis la plantoj en la kreado de la oksigenhava atmosfero de la Tero, okazaĵo kiu okazis antaŭ ĉirkaŭ 2 mil milionoj da jaroj. Oni povas dati tion pere de la stokado de formacioj el fero en bendoj, nome sedimentaj rokoj distingaj kun grandaj kvantoj de fera oksido. Samtempe, plantoj komencis forpreni karbondioksidon de la atmosfero, tiel komencante la procezon de kontrolo de la klimato de la Tero. Tendenco longdaŭra de la Tero estis pliigi la oksigenon kaj malpliigi la dioksidon de karbono, kaj multaj aliaj okazaĵoj en la historio de la Tero, kiel la unua ekapero de vivo en la Tero, probable estis ligitaj al tiu sekvenco de okazaĵoj.

Notoj
-----

1. 1 2  ​ Keddy, Paul A. (2007). Plants and Vegetation. Cambridge: Cambridge University Press. ISBN 978-0-521-86480-0.
2. ↑   Archibold, O.W. (1995). Ecology of World Vegetation. London.: Chapman and Hall. pp. 510 p. ISBN 0-412-44290-6.
3. ↑   Carroll & Salt (2004). Ecology for Gardeners. Timber Press, Inc. pp. Glossary, page 287. ISBN 0-88192-611-6.

|  |  |
| --- | --- |
| Bibliotekoj | * PeEnEo: 785431
* GND: 4045575-0
* LCCN: sh85015985
* BNF: 11931934h
* NKC: ph119819
 |
**Plenigo de kvadrato** estas tekniko de rudimenta algebro en kio esprimo

{\displaystyle x^{2}+bx+c}
estas anstataŭigita per esprimo de la formo

{\displaystyle (x+d)^{2}+e}
Do:

{\displaystyle {\begin{matrix}ax^{2}+bx+c&=&a\left(x^{2}+{\frac {bx}{a}}\right)+c\\&=&a\left(x^{2}+{\frac {bx}{a}}+\left({\frac {b^{2}}{4a^{2}}}-{\frac {b^{2}}{4a^{2}}}\right)\right)+c\\&=&a\left(x^{2}+2{\frac {bx}{2a}}+\left({\frac {b}{2a}}\right)^{2}\right)-{\frac {b^{2}}{4a}}+c\\&=&a\left(x+{\frac {b}{2a}}\right)^{2}-{\frac {b^{2}}{4a}}+c\end{matrix}}}
Plenigo de kvadrato plisimpligas esprimon engaĝantan plenan kvadratan polinomon al engaĝantan nur kvadraton kaj konstanton.

Ekzemplo
--------

Simpla ekzemplo estas:

{\displaystyle x^{2}+4x=x^{2}+4x+4-4=(x+2)^{2}-4}
Nun, konsideru la problemon de trovo de malderivaĵo de ĉi tio:

{\displaystyle \int {\frac {dx}{9x^{2}-90x+241}}.}
La denominatoro estas

{\displaystyle 9x^{2}-90x+241=9(x^{2}-10x)+241.}
Adicio de (10/2)2 = 25 al *x*2 - 10*x* donas perfektan kvadraton *x*2 - 10*x* + 25 = (*x* - 5)2. Do:

{\displaystyle 9(x^{2}-10x)+241=9(x^{2}-10x+25)+241-9(25)=9(x-5)^{2}+16.}
Kaj la malderivaĵo estas

{\displaystyle \int {\frac {dx}{9x^{2}-90x+241}}={\frac {1}{9}}\int {\frac {dx}{(x-5)^{2}+(4/3)^{2}}}={\frac {1}{9}}\cdot {\frac {3}{4}}\arctan {\frac {3(x-5)}{4}}+C.}

Vidu ankaŭ
----------

* Kvadrata funkcio
* Kvadrata ekvacio
* Al-Ĥorezmi
* Faktorigo
Kio estas plantoziĝo? Video de la jutuba kanalo Scivolemo
Plantoziĝo estas videbla kiel malklareco en la nordorienta parto de Kaspio. Foto el kosmo.
Plantoza rivereto
En lageto, kun multaj mortintoj folioj sub arbo, formiĝas gasbobeloj,
Kiel plantoziĝo laboras en estuaro (de Ĉirkaŭaĵa Egida Agentejo) per ago de oksigeno kaj fitoplanktono.
**Plantoziĝo**, aŭ **eŭtrofiĝo**, de lando aŭ akvo (en lago, rivero, rezervujo, maro) estadas kaŭzata per la malpligrandiĝo de diverseco de ekologia sistemo per troa kvanto de kemiaj nutraĵoj, kutime per kombinaĵoj enhavantaj nitrogenon aŭ fosforon. Plantoziĝo estas ofte rezulto de nutraĵa poluado, se akvo kun sterkoj de agrikulturo enfluas en naturajn akvojn, kvankam ĝi povas okazi ankaŭ nature en lokoj, en kiuj nutraĵoj akumulas aŭ kie ili kontinue enfluas en la sistemon. Plantoziĝo ĝenerale estas ega kreskado de plantoj kaj malpligrandiĝo de biologia diverseco per venko de iuj certaj specoj super la aliaj, kaj estas verŝajna kaŭzo de malpligrandiĝo de la akva kvalito. En akva ĉirkaŭaĵo, troa kresko de akvaj plantoj aŭ fitoplanktono ĝenas normalan funkciadon de la ekologia sistemo kaj kaŭzas diversajn problemojn. Ankaŭ homa socio estas influata: plantoziĝo malpligrandigas la resursan valoron de riveroj kaj lagoj rilate al la uzoj de akvo, fiŝkaptado, ĉasado kaj banado.

Sano-rilatantaj problemoj povas okazi tie, kie plantoza akvo estas uzata por trinkado.

Plantoziĝo estas agnoskata, kiel polua problemo en eŭropaj kaj nordamerikaj lagoj kaj en rezervujoj ekde mezo de la 20-a jarcento.

Referencoj
----------

1. ↑  Eŭtrofiĝo laŭ NPIV, vidu

Vidu ankaŭ
----------

* Akvopoluado
* Algoflorado
* Ĝakarta golfo
* Senoksigenaj akvoj
La **provizora akto** (portugale *Medida Provisória*, mallongigo **MPV)**, estas regulo kun leĝa potenco en Brazilo, eldonita de la respublika prezidanto en situacioj de graveco kaj urĝeco. Malgraŭ tio, ke MPV produktas tujajn leĝajn efikojn, ĝi bezonas plian konsideron de la ĉambroj de la Nacia Kongreso (Ĉambro de deputitoj kaj Senato) por definitive iĝi ordinara leĝo.

La komenca valideco de MPV estas 60 tagoj kaj aŭtomate plilongiĝas por egala periodo se ĝia voĉdonado ne finiĝas en la du ĉambroj de la brazila parlamento. Se ĝi ne estas aprezita ene de 45 tagoj de sia publikigado, ĝi eniras urĝan reĝimon, paŭzigante ĉiujn aliajn leĝodonajn pritraktadojn de la ĉambro, en kiu ĝi progresas.

La artikolo 62 de la Brazila Federacia Konstitucio donas la ĝeneralajn regulojn por redakti kaj taksi MPV-ojn, inkluzive difinas la temojn kaj aferojn, pri kiuj ili ne povas koncerni.

Referencoj
----------

1. ↑  Informpaĝo pri provizora akto sur retejo de la brazila parlamento portugale

Vidu ankaŭ
----------

* Nacia Kongreso de Brazilo
* Prezidanto de Brazilo

Eksteraj ligiloj
----------------

Retpaĝo pri provizoraj aktoj sur la retejo de brazila parlamento portugale
**Preĝejo de Emeriko de Hungario** estas romkatolika kirko en Hungario, en urbo Badacsonytomaj.

Historio
--------

En 1263 paŭlanoj havis tie monaĥejon kaj romanikan preĝejon. Dum dominado de turkoj la preĝejo ruiniĝis. En 1717 ermitoj alvenis, kiuj zorgis pri la kirko, kiu renoviĝis en 1746. Baldaŭe funkciado de la ermitoj estis malpermesata, la preĝejo denove ruiniĝis. En la 1750-aj jaroj nova baroka unutura preĝejo konstruiĝis. Pro la proksima ŝtonminejo la preĝejo iĝis denove kaduka, tial en 1931 oni malkonstruis la preĝejon kaj plej nova, impona preĝejo konstruiĝis.

Konstruaĵo
----------

La fenestraj bildoj prezentas vivon de Sankta Emeriko. La orgeno funkcias ekde 1947. En la navo la centra bildo prezentas la Lastan vespermanĝon.

Kermeso okazas en la 5-an de novembro.

Fontoj
------

* Hungara Vikipedio
* hungare

Aerfoto pri la preĝejo

* Preĝejo Emeriko de Hungario (Badacsonytomaj) en la Vikimedia Komunejo (Multrimedaj datumoj)
* Kategorio Preĝejo Emeriko de Hungario (Badacsonytomaj) en la Vikimedia Komunejo (Multrimedaj datumoj)



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Malferma lernejo por plenkreskuloj, Gvineo-Bissau, 1974
Plenkreska edukado povas esti dumviva procezo.
**Plenkreskula edukado** estas procezo en kiu plenkreskuloj okupiĝas pri vastigado de sia eduko por akiri novajn sciojn, kapablojn, sintenojn aŭ valorojn. Plenkreskula

edukado inkludas ajnan formon de lernado preter la tradicia eduka sistemo, de baza legopovo ĝis memrealiĝo kiel dumviva lernado.

Estas pluraj centraj principoj por plenkreska lernado: la principo de graveco: plenkreskuloj lernas nur tion, kio gravas al ili.

Specoj
------

Plenkreskuloj povas vastigi siajn sciojn kaj kapablojn dum libertempo aŭ laboraktivecoj

Estas tri ĉefaj specoj de plenkreskula edukado:

* Formala lernado - strukturitaj studoj, kiuj plejparte okazas en trejnado aŭ edukaj institucioj, kutime kun fakorganizita instruplano kaj oficiala rekono. Kiel ekzemple atestilstudoj kiuj donas atestilon atestantan post-sekundaran edukadon.
* Neformala - lernado organizita de edukaj institucioj, sed sen oficiala rekono. Neformalaj lerneblecoj povas esti haveblaj al la dungito en la laborejo aŭ per la agoj de diversaj civitaj grupoj kaj organizoj.
* Lernado kiu okazas regule kiel rezulto de la ĉiutagaj agadoj de persono ene de laboro, familio, komunumo aŭ libertempo.

Vidu ankaŭ
----------

* Indico de homa disvolviĝo

Eksteraj ligiloj
----------------

* Kategorio Plenkreskula eduko en la Vikimedia Komunejo (Multrimedaj datumoj)
Situo
**Premuda** estas kroata insulo en arkipelago de la nord-dalmatiaj insuloj. Ĝi situas antaŭ la kroata havenurbo Zadar.

La insulo Premuda longas ĉ. 10 km, larĝas ĝis 1 km kaj havas la surfacon de 9,2 km². Ĝi situas sudokcidente de insulo Silba kaj nordokcidente de insulo Skarda.

Sur la insulo troviĝas la samnoma komunumo **Premuda**. Premuda havas vintre ĉ. 50 loĝantojn, kiuj okupiĝas ĉefe pri ŝafbredado, vin- kaj olivkultivado, lastatempe pri turismo. Premuda estas ŝatata loko por subakviĝantoj pro mistera subakva kaverna sistemo (nome Katedralo, kun pora supro, tra kiu alvenas eĉ lumo).

Ĉe la insulo troviĝas ŝipruino de aŭstra-hungara batalŝipo Szent István (Sankta Stefano), en profundo de ĉ. 40–65 m. Submerĝo estas permesata nur kun speciala permesilo. La batalŝipo gravas por la itala mararmeo, ĉar ili festas sian festotagon je datrevena tago de la sinkigo.

Pluaj informoj
--------------

Premuda estas karsta, ne havas propran akvofontojn. La loĝantoj devas kolekti akvon per puvakvajn cisternojn.

La klimato estas agrabla, mediteranea, la plantaro abunda (makiso kaj anzino).
***Plasmodium relictum*** estas specio en la genro *Plasmodium*, subgenro *Haemamoeba*.

Ĝi estas parazito, kaj la plej ofta kaŭzo de malario en birdoj.

Kiel ĉiuj specioj de *Plasmodium*, *P. relictum* havas kaj vertebrulajn kaj insektajn gastigantojn. La vertebrulaj gastigantoj de tiu parazito estas birdoj.

Tiu parazito estis por la unua fojo priskribita de Gilruth, Sweet kaj Dodd en 1910.

*P. relictum* estas geografie disvastigita, kaj estas fakte la plej disvastigita malariparazito de birdoj. *P. relictum* infektas ampleksan varion de birdoj inklude speciojn de variaj ordoj. Infektoj en nombraj kaj naturaj kaj eksperimentaj birdoj estis priskribitaj kiel perdrikoj, kanarioj, kokoj, anasoj, kaj kolomboj. Eksperimentaj klopodoj por infekti gufojn ne estis sukcesaj, kio sugestis, ke gufoj eble ne estas vundeblaj de *P. relictum*.

Notoj
-----

1. 1 2   Valkiunas, Gediminas (28a de Oktobro 2004). Avian Malaria Parasites and other Haemosporidia. CRC Press. p. 592. ISBN 9780203643792.


|  |  |
| --- | --- |
| Bibliotekoj | * PeEnEo: 727033
 |